พลังงานออกโรงเตือน
นายทวารัฐ สูตะบุตร รองปลัดกระทรวงพลังงาน เปิดเผยว่า กระทรวงพลังงานขอแจ้งข่าวให้หน่วยงานราชการและสหกรณ์ภาคการเกษตร ซึ่งมีความจำนงจะขอเข้าร่วมการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินทราบว่า หลังระเบียบคณะกรรมการกำกับกิจการพลังงานซึ่งได้ออกประกาศล่าสุดเมื่อวันที่ 13 มี.ค.ที่ผ่านมานั้น ขณะนี้ ยังไม่มีการเปิดรับสมัครการเข้าร่วมโครงการดังกล่าว เพราะยังอยู่ระหว่างขั้นตอนการพิจารณาหลักเกณฑ์ เงื่อนไขของผู้ที่ประสงค์จะเข้าร่วมโครงการ โดยเฉพาะนโยบายโซนนิ่ง (Zoning) ให้มีความเหมาะสมกับความสามารถสายส่งไฟฟ้าที่ปัจจุบันยังมีข้อจำกัดอยู่หลายพื้นที่ โดยคณะกรรมการบริหารมาตรการส่งเสริมการผลิตไฟฟ้าจากพลังงานหมุนเวียน จะมีการพิจารณากำหนดให้เกิดความโปร่งใสสูงสุด เพื่อสร้างความเป็นธรรมแก่ทุกฝ่าย,ดังนั้น จึงขอให้หน่วยงานราชการและสหกรณ์ภาคการเกษตรเฝ้าระวัง หากพบผู้มาแอบอ้างหรือกลุ่มผู้ไม่หวังดีมาเสนอเรื่องขอวิ่งเต้นใบอนุญาตต่างๆในโครงการ อย่าหลงเชื่อกลุ่มคนเหล่านี้ และหากมีหลักฐานที่ชัดเจนในการเข้ามาหลอกลวง ขอให้ดำเนินการแจ้งความเพื่อเอาผิดทันที และหากมีการประกาศรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์การเกษตรเมื่อใด กระทรวงพลังงานจะแจ้งให้ทราบอย่างเป็นทางการต่อไป และคาดว่าจะประกาศการรับซื้อไฟฟ้าตามโครงการได้ในเร็วๆนี้.
ขอให้หน่วยงานราชการและสหกรณ์ภาคการเกษตรเฝ้าระวัง หากพบผู้มาแอบอ้างหรือกลุ่มผู้ไม่หวังดีมาเสนอเรื่องขอวิ่งเต้นใบอนุญาตต่างๆในโครงการ อย่าหลงเชื่อกลุ่มคนเหล่านี้ และหากมีหลักฐานที่ชัดเจนในการเข้ามาหลอกลวง ขอให้ดำเนินการแจ้งความ
ข่าวเศรษฐกิจ,ทวารัฐ สูตะบุตร,รับซื้อไฟฟ้า,พลังงานแสงอาทิตย์,เปิดรับสมัคร,เฝ้าระวัง,แอบอ้าง,กลุ่มผู้ไม่หวัง,เรื่องขอวิ่งเต้น,ใบอนุญาต